માર્જરી જોન્સ 80 વર્ષના છે. તેમને થોડા વખત પહેલાં કોઈએ ફોન કરીને કહ્યું કે તમને લોટરી જેવી સિસ્ટમમાં મોટું ઈનામ લાગ્યું છે. જોકે ઈનામી રકમ લેવા માટે ટેક્સની રકમ અને પ્રોસેસિંગ પહેલાં ભરવા પડશે એમ તેમને જણાવવામાં આવ્યું. ભારતમાં આવા કિસ્સા રોજ બને છે, પણ તેમાં માત્ર વૃદ્ધોને નહિ, બધાને ટાર્ગેટ કરાય છે. અમેરિકામાં વૃદ્ધોને ટાર્ગેટ કરવાનું ચલણ વધી રહ્યું છે, કેમ કે બદમાશોને ખ્યાલ આવી ગયો છે કે એકાકી રહેતા વૃદ્ધોને છેતરવા વધુ સહેલા છે.